text: [{"text_idx": "#000000", "text": "U17-kvinnur: Stri\u0301ddu seg til javnleik"}, {"text_idx": "#000001", "text": "Talan var ikki um besta avriki\u00f0 hja\u0301 f\u00f8roysku U17-kvinnunum fyrrapartin, ta\u0301 t\u00e6r leiktu javnleik, 24-24, mo\u0301ti Luksemborg. Ha\u0301lvleiksst\u00f8\u00f0an var 14-12 til Luksemborg. Javnleikurin kann to\u0301 bli\u0301va ty\u0301dningarmikil fyri F\u00f8royar i\u0301 dystinum um at koma vi\u0301\u00f0ari u\u0301r bo\u0301lkinum."}, {"text_idx": "#000002", "text": "F\u00f8roysku kvinnurnar fingu eina va\u0301naliga byrjan uppa\u0301 dystin og vo\u0301ru aftanfyri 6-2 eftir 10 minuttir. Okkara byrja\u00f0u dystin vi\u00f0 at verja meira frammaliga i\u0301 4-2 verju. Hetta hepna\u00f0ist ikki serliga v\u00e6l og runnu Luksemborg i\u0301gj\u00f8gnum opnu verjuna. I\u0301 a\u0301lopinum vo\u0301ru sto\u0301rir ma\u0301lm\u00f8guleikar brendir og skutu okkara ma\u0301lverjan veruliga heitan. Venjararnir Ingi Olsen og Agnar Joensen to\u0301ku taka time-out eftir 10 minuttir og erna\u00f0ist f\u00f8royska li\u00f0i\u00f0 naka\u00f0, men enn vo\u0301ru ov no\u0301gvar villur og brendir ma\u0301lm\u00f8guleikar. Li\u00f0ini fo\u0301ru til ha\u0301lvleiks vi\u00f0 st\u00f8\u00f0uni 14-12 til Luksemborg.F\u00f8royska li\u00f0i\u00f0 byrja\u00f0i betri i\u0301 seinna ha\u0301lvleiki og vunnu F\u00f8royar seg skjo\u0301tt uppa\u0301 javnt. Li\u00f0ini fylgdust so at siga restina av dystinum, men vo\u0301ru ta\u00f0 okkara, sum runnu aftana\u0301 seinastu 10 minuttirnar. F\u00f8royar h\u00f8vdu allar m\u00f8guleikar at vinna dystin seinastu minuttirnar, men var neyvleikin ikki til sta\u00f0ar. I\u0301sta\u00f0in var ta\u00f0 Luksemborg, sum kundi avger\u00f0a alt i\u0301 seinastu sekundunum, men ti\u0301betur fo\u0301r skoti\u00f0 uppum og dysturin enda\u00f0i javnur. Talan var sum heild um lakasta dystin hja\u0301 F\u00f8royum higartil i\u0301 kappingini. Dysturin kendist sum ein long ni\u00f0anbrekka, har einki rigga\u00f0i. Venjararnir vo\u0301ru leitandi i\u0301 uppstillingini og loysnum, men kom ru\u0301tma onganti\u0301\u00f0 i\u0301 f\u00f8royska sp\u00e6li\u00f0.Eftir dystin var Rakul Borgarli\u0301\u00f0 Joensen kosin til besta leikara hja\u0301 F\u00f8royum i\u0301 dystinum. Rakul var eisini toppskju\u0301tti vi\u00f0 6 ma\u0301lum, harav try\u0301 vo\u0301ru brotsk\u00f8st.N\u00e6sti dystur hja\u0301 F\u00f8royum ver\u00f0ur i\u0301 morgin, ho\u0301sdagin kl. 8.15, f\u00f8royska ti\u0301\u00f0, mo\u0301ti sterkasta li\u00f0num i\u0301 bo\u0301lkinum, Spania. Dysturin stroymast a\u0301 . Lesi\u00f0 annars alt um kappingina, u\u0301rslit, st\u00f8\u00f0ur o.a. her: W17 EHF Championships 2023 ()Dystargongdin Luksemborg \u2013 F\u00f8royar:5 min. 4-210 min. 6-215 min. 7-620 min. 9-725 min. 11-930 min. 14-1235 min. 15-1540 min. 17-1845 min. 18-1850 min. 20-2055 min. 23-2160. min. 24-24Ma\u0301lskju\u0301ttar hja\u0301 F\u00f8royum:Rakul Borgarli\u0301\u00f0 Joensen 6 (3)Silja Geirsdo\u0301ttir Eystberg 6Agatha Djurhuus 4Helena Magnusardo\u0301ttir 2Sa\u0301ra Berg a\u0301 Lag 1Fjo\u0301la Skaalum Vilhelm 1Karinbeth Kj\u00e6rb\u00e6k 1Martha H\u00f8jgaard 1Joan Johannesen 1Katrin Hansen 1Ma\u0301lverjar:Maria Beder 25%Gylta a\u0301 Neystab\u00f8 25%"}, {"text_idx": "#000004", "text": "Hondbo\u0301ltssambandi\u00f0 og Kemilux hava i\u0301 dag skriva\u00f0 undir samstarvsavtalu, har Kemilux ver\u00f0ur ein av sto\u0301rstu\u00f0lunum hja\u0301 HSF i\u0301 2024 og 2025."}, {"text_idx": "#000007", "text": "B\u00e6\u00f0i H71-kvinnur og Neistakvinnur vunnu annan European Cup dyst i\u0301 vikuskiftinum. Hja\u0301 H71 var hetta to\u0301 ikki nokk, ta\u0301 t\u00e6r taptu sto\u0301rt i\u0301 fyrra dystinum, me\u00f0an Neistin vann eftir brotskast kapping."}]